440.04 REGOLAMENTI DWAR L-IPPROĊESSAR TA’ DATA PERSONALI DWAR MINURI L-AVVIŻ LEGALI 125 ta’ l-2004. L-AVVIŻ LEGALI 125 ta’ l-2004. 1. It-titolu ta’ dawn ir-regolamentihu ir-Regolamenti dwar l-Ipproċessar ta’ Data Personali Dwar Minuri. 2. Proċessar permess. (1) Meta xi informazzjoni tinkiseb minn xi għalliem, membru ta’ l-amministrazzjoni ta’ skola, jew xi persuna oħra li tkun qed taġixxi inlocoparentis jew f’kapaċità professjonali dwar minuri, din l-informazzjoni tista’ tiġi proċessata minn kull waħda mill-persuni hawn fuq imsemmija, sakemm dan l-iproċessar ikun fl-aħjar interess tal-minuri. (2) Meta data persona li jiġu proċessati kif jingħad hawn fuq, il-kunsens tal-ġenituri jew ta’ min għandu t-tutela tal-minuri ma jkunx meħtieġ jekk dan jista’ jkun ta’ preġudizzju għall-aħjar interess tal-minuri. (3) F’każ bħal dan, l-ebda ġenitur jew tutur ieħor tal-minuri ma jkollu aċċess għad-data personali miżmuma dwar dak il-minuri. (4) Id-disposizzjonijiet ta’ dan ir-regolament ikunu bla ħsara għad-disposizzjonijiet ta’ l-artikolu 7 ta’ l-Att.